Grădinița din cutie. "Edu-box" conţine materiale adaptate programei şcolare pentru copiii care învață acasă.
Cutiile "edu-box" conţin materiale adaptate programei şcolare. Cel mic primeşte şi machete, creioane colorate, plastilină sau figurine. O cutie costă în jur de 80 lei, în funcţie de vârsta copilului tău.
Grădiniţa se poate muta, mai nou, chiar la tine acasă. Copilul tău poate învăţa şi se poate juca în acelaşi timp cu ajutorul cutiilor "edu-box". Mădălina Ion, fondatoarea unei grădinițe private este cea care a venit cu ideea de a pune lecţiile de la grădiniţă în cutii. Spune că şi-a dorit să ofere accesibilitate părinţilor care îşi doreau să lucreze acasă cu copiii lor, dar nu aveau cunoştinţe legate de programa şcolară.Mădălina Ion, fondatoarea Grădiniţelor Butterfly: "Cutiile astea sunt pe săptămâni, pe luni, pe vârste, pe teme. Toate lucrurile pe care trebuie să le facă un copil de grădiniţă conform programei şcolare. (…) Au alături de aceste activităţi nişte instrucţiuni făcute, nişte scrisori foarte drăguţe care sunt pregătite aşa încât să transformăm în educator orice bunic. Părinţii trimit înapoi lucrările copiiilor, iar la finalul unui ciclu de abonament, respectiv o lună, ei se aud cu un educator care îi sfătuieşte despre ce pot să facă în plus."O astfel de cutie costă cam 80 de lei, în funcţie de vârsta copilului tău.